Úradný vestník L 248 , 17/09/1985 S. 0009 - 0010

Fínske špeciálne vydanie: Kapitola 3 Zväzok 19 S. 0160

Španielske špeciálne vydanie: Kapitola 03 Zväzok 37 S. 0243

Švédske špeciálne vydanie: Kapitola 3 Zväzok 19 S. 0160

Portugalské špeciálne vydanie Kapitola 03 Zväzok 37 S. 0243



Nariadenie Komisie (EHS) č. 2600/85 zo 16. septembra 1985, ktorým sa mení a dopĺňa nariadenie (EHS) č. 890/78 stanovujúce podrobné pravidlá certifikácie chmeľu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené Aktom o pristúpení Helénskej republiky, najmä na jeho článok 2 ods. 5, keďže nariadenie Komisie (EHS) č. 890/78 [2], naposledy zmenené a doplnené nariadením (EHS) č. 1979/83 [3], ustanovuje minimálne požiadavky na obchodovanie s chmeľom; keďže tieto požiadavky stanovujú maximálny podiel listeňov v neupravenom chmeli; keďže obchodná prax ukazuje, že podiel listeňov vo všeobecnosti neovplyvňuje kvalitu chmeľu; keďže z tohto dôvodu je možné túto trhovú požiadavku zrušiť; keďže opatrenia ustanovené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 Prílohy I a II k nariadeniu (EHS) č. 890/78 sa menia a dopĺňajú v súlade s prílohou k tomuto nariadeniu. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Bude sa uplatňovať na chmeľ pochádzajúci z úrody v roku 1985 a z úrod v neskorších rokoch. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. septembra 1985 Za Komisiu Frans Andriessen podpredseda [1] Ú. v. ES L 175, 4.8.1971, s. 1. [2] Ú. v. ES L 117, 29.4.1978, s. 43. [3] Ú. v. ES L 195, 19.7.1984, s. 34. -------------------------------------------------- PRÍLOHA 1. Príloha Isa nahrádza takto: " Príloha I MINIMÁLNE TRHOVÉ PO IADAVKY NA CHMEĽOVÉ ŠIŠTIČKY Charakteristika | Opis | Maximálny obsah (v % hmotnosti) | Upravený chmeľ | Neupravený chmeľ | a)Vlhkosť | Obsah vody | 12 | 14 | b)Listy a stonky | Úlomky listov z ramien výhonkov, ramená výhonkov, stonky listov alebo šištičiek; aby bolo možné klasifikovať stonky šištičiek ako stonky, musia byť aspoň 2,5 cm dlhé | 6 | 6 | c)Odpad z chmeľu | Malé častice vznikajúce pri strojovom zbere, ktorých farba sa mení od tmavozelenej po čiernu a ktoré vo všeobecnosti nepochádzajú zo šištičky | 3 | 4 | d)V prípade "chmeľu bez semien" obsah semien | Zrelý plod šištičky | 2 | 2 | " 2. Oddiel 1 kapitoly C v prílohe IIsa nahrádza takto: "1. Stanovenie obsahu listov, stoniek a odpadu Preosejte päť 100 g vzoriek pomocou sita s 2 mm okami. Pozhŕňajte lupulín, odpad a semená a oddeľte semená rukou. Položte vzorky na jednu stranu. Presypte obsah sita s 2 mm okami do sita s 10 mm okami a znova preosejte. Vyberte chmeľové šištičky, stonky a cudzie látky zo sita rukou, kým listene zo šištičiek, semená, lupulínový odpad a niektoré listy a stonky prepadnú. Všetky tieto súčasti roztrieďte rukou a rozdeľte na nasledujúce skupiny: 1. listy a stonky, 2. chmeľ (listene zo šištičiek, chmeľové šištičky a lupulín), 3. odpad, 4. semená. Odpad a lupulín sa nemôžu oddeliť. Preto musíte odhadnúť pomerné percento každej súčasti objektívnym odhadom podľa farby a vypočítajte hmotnosť na základe predpokladu, že majú zhodnú hustotu. Odvážte rôzne skupiny a určite percento z hmotnosti pôvodnej vzorky, ktoré predstavuje každá skupina." --------------------------------------------------